ການ​ໂຈມ​ຕີ ​ທາງ​ອາກາດ ຂອງ ສຫລ ໃສ່ກຸ່ມ ລັດອິສລາມ ຈະ​ເພີ້ມຂື້ນ ​ໃນ​ອະນາ​ຄົດ
ລັດຖະມົນຕີປ້ອງກັນ​ປະ​ເທດ ສະຫະລັດ ກ່າວ​ວ່າ ການ​ໂຈມ​ຕີ​ທາງ​ອາກາດ ຂອງສະຫະລັດ ໃສ່ກຸ່ມລັດອິສລາມ ຈະ​ເພີ້ມທະວີ​ຂື້ນ​ ໃນ​ອະນາ​ຄົດນີ້.
ລັດຖະມົນຕີ ປ້ອງກັນປະເທດ ສະຫະລັດ ທ່ານ Chuck Hagel ກ່າວວ່າ ການໂຈມຕີທາງອາກາດພາຍໃຕ້ການນຳພາຂອງສະ ຫະລັດ ຕໍ່ພວກຫົວຮຸນແຮງ ລັດອິສລາມ ຈະເພີ້ມທະວີຂື້ນໃນອະ ນາຄົດ ໃນຂະນະທີ່ ກຳລັງທາງພາກພື້ນດິນຂອງອີຣັກ ປະຕິບັດ ງານໄດ້ຜົນຫລາຍຂື້ນ ທ່ານ Hagel ໄດ້ກ່າວຕໍ່ຄະນະກຳມະການ ລັດຖະສະພາສະຫະ ລັດ ໃນວັນພະຫັດວານນີ້ວ່າ “ຈັງຫວະ ແລະຄວາມເຂັ້ມຂຸ້ນ” ໃນ ການໂຈມຕີທາງອາກາດ ຂອງກຸ່ມແນວໂຮມ ຕໍ່ພວກຫົວຮຸນແຮງ ລັດອິສລາມ ຈະເພີ້ມທະວີຂື້ນຕາມການ ປະຕິບັດງານຂອງກຳລັງ ອີຣັກ ໃນຂະນະທີ່ເຂົາເຈົ້າມີຄວາມເຂັ້ມແຂງຂື້ນ ລັດຖະມົນຕີ Hagel ຍັງກ່່າວອີກວ່າ ສະຫະລັດແລະກຳລັງກຸ່ມແນວໂຮມ ພວມທຳຄວາມ ຄືບໜ້າ ໃນການສູ້ລົບຕ້ານພວກຫົວຮຸນແຮງອິສລາມ ໃນອີຣັກ ແລະຊີເຣຍ ແຕ່ວ່າ ປະຊາຊົນອາເມຣິກັນ ຕ້ອງຕຽມພ້ອມ ສຳລັບການຕໍ່ສູ້ອັນຍາວນານ ທ່ານກ່າວວ່າ ກຳລັງຂອງອີຣັກ ຂອງຊາວເຄີດ ແລະຊົນເຜົ່າ ທີ່ໄດ້ຮັບການສະ ໜັບສະ ໜຸນໂດຍການໂຈມຕີທາງອາກາດຂອງສະຫະລັດໄດ້ສະກັດກັ້ນ ແລະໃນບາງກໍລະນີ ແມ່ນໄດ້ຕ່າວປີ້ນການບຸກຄືບໜ້າຂອງກຸ່ມດັ່ງກ່າວ ແຕ່ ທ່ານກ່າວເພີ້ມເຕີມອີກວ່າ ພວກ ລັດອິສລາມ ຍັງເປັນອັນຕະລາຍທີ່ຮ້າຍແຮງຂົ່ມຂູ່ຕໍ່ຜົນປະໂຫຍດຂອງຊາວອາເມຣິກັນ ຕໍ່ພັນທະມິດສະຫະລັດ ແລະຕໍ່ພາກຕາເວັນອອກກາງ ທ່ານ Hagel ແລະນາຍພົນ Martin Demsey ປະທານເສນາທິການຮ່ວມ ຂອງກອງ ທັບສະຫະລັດ ໄດ້ໃຫ້ການໃນວັນພະຫັດວານນີ້ ຕໍ່ຄະນະກຳມະການ ກອງທັບຂອງ ສະພາຕ່ຳ ນາຍພົນ Dumpsey ກ່າວວ່າ ມັນເປັນໄປໄດ້ທີ່ບາງຄັ້ງບາງຄາວໃນອະນາ ຄົດ ທີ່ບັນດາເຈົ້າໜ້າທີ່ສະຫະລັດ ຈະພິຈາລະນາ ແຕ່ງໃຫ້ທະຫານອາເມຣິກັນຈຳນວນ ນຶ່ງ ສູ້ລົບຮ່ວມກັບກຳລັງອີຣັກຢູ່ທີ່ເມືອງ Mosul ໃນພາກເໜືອຂອງອີຣັກ ແລະແຫ່ງອຶ່ນໆຂອງປະເທດ ພວກຫົວຮຸນແຮງລັດອິສລາມ ໄດ້ເຂົ້າຄວບຄຸມສ່ວນໃຫຍ່ຂອງ ເມືອງ Mosul ໃນເດືອນມິຖຸນາຜ່ານມາ